《吊李肯斋》
元代·崔斌

一夕司空抚御床，祖龙未死国先亡。只缘西楚无坚壁，致使南州总战场。

湘水一川骸骨满，肯斋千古姓名香。我来不见先生面，犹对西风酹一觞。

作者简介：（1223—1278）元马邑人，一名燕帖木儿，字仲文。攻文学，达政术。世祖在谮邸召见，应对称旨，袭授总管。及即位，斌举安童、史天泽为相，除左右司郎中。每论事帝前，群言不决者，斌以数言决之。宠遇甚至。历行中书省参知政事。破宋潭州时，诸将咸欲屠之，斌止之，潭人为立生祠。召入觐，极言阿合马奸蠹，帝乃黜其亲党，海内称快。迁江淮行省左丞，寻为阿合马所害。谥忠毅。